# விக்கிப்பீடியா:ஒத்தாசை பக்கம்/தொகுப்பு 12

## ஆங்கில விக்கிபீடியா கட்டுரைகளை மேற்கோள் காட்டலாமா?

- ஒரு தமிழ்க் கட்டுரையில், *உசாத்துணை* என்ற பிரிவின் கீழ் ஆங்கில விக்கிபீடியா கட்டுரைகளை மேற்கோள் காட்டலாமா?  
- அப்படி ஆங்கில விக்கிபீடியா கட்டுரைகளை மேற்கோள் காட்ட கூடாது என்றால், தமிழ்க் கட்டுரையில் புது சொற்கள் இருந்தால் அதை எப்படிக் கையாள்வது? எடுத்துக் காட்டாக, நான் கட்டு1 என்ற கட்டுரையை எழுதத் தொடங்குகிறேன். அதில், சொல்1 என்ற சொல் வருகின்றது. சொல்1 என்ற சொல்லுக்கு ஆங்கிலச் சொல்லை அடைப்புக்குள் கொடுக்கக் கூடாது என்று சொல்வதால், சொல்1 என்ற சொல்லுக்கு கட்டு2 என்று இரண்டாவது கட்டுரை எழுதுகின்றேன். அதில் சொல்2 என்ற சொல் வருகின்றது. சொல்2 என்ற சொல்லுக்கு கட்டு3 என்ற கட்டுரை எழுத வேண்டும்.  
இதற்குத் தீர்வு வேண்டும். ஒன்று, தமிழ்ச் சொல்லுக்குப் பக்கத்தில் ஆங்கிலச் சொல்லைக் கொஞ்ச காலம் போட்டுக் கொள்ளலாம். எடுத்துக் காட்டு: இரைச்சல்(electrical noise). அல்லது, ஆங்கில விக்கிபீடியா கட்டுரைகளை மேற்கோள் காட்ட இசைவு தெரிவிக்கலாம்;எடுத்துக் காட்டு:இரைச்சல்[1]. உங்கள் கருத்தைத் தெரிவியுங்கள்.  
மிக்க நன்றி. Paramesh1231 (பேச்சு) 04:06, 31 மார்ச் 2015 (UTC)  
:ஆ.வி. மூன்றாம் நிலை தரவென்பதால் அதனை உசாத்துணையாக்க முடியாது. புதிய கட்டுரைகள் உருவாக்கும் தேவை இங்கு உள்ளது. ஆகவே, அதற்கு மாற்றீடாக ஆ.வி கட்டுரைகளை இணைப்பது சிறப்பாகா. இயலுமாக அளவிற்கு தமிழில் கட்டுரைகள் எழுதப்பட வேண்டும். இங்கு தலைப்புக்கு மட்டுமே ஆங்கில அல்லது பொருத்தமான பிற மொழிச் சொற்கள் இணைப்பது வழக்கம். மேலும், இது தமிழ்-ஆங்கில அகராதி அல்லவே. தமிழை ஆங்கிலச் சொற்கள் ஊடாகத்தான் விளங்கிக் கொள்ள வேண்டும் என்ற கட்டாயம் உள்ளதா? --<span>Anton</span><font color="red"><sup>Talk</sup></font> 11:17, 31 மார்ச் 2015 (UTC)  
::"இயன்ற அளவுக்குக் கட்டுரைகள் எழுதப்பட வேண்டும்" என்பதில் மாற்றுக் கருத்தில்லை. அறிவியல் துறையில் இன்னும் தமிழ் சரியாக வளம் பெறவில்லையாதலால் தொடக்கத்தில் ஆங்கிலத்தின் துணை தேவைப்படுகிறது.Paramesh1231 (பேச்சு) 14:02, 31 மார்ச் 2015 (UTC)  
தமிழ் விக்கிப்பீடியாவின் தொடக்கக் காலத்தில், கட்டுரையின் இறுதியில் அருஞ்சொற்பொருள் என்று புதிய சொற்களைக் குறிப்பதுண்டு.  
//எடுத்துக் காட்டாக, நான் கட்டு1 என்ற கட்டுரையை எழுதத் தொடங்குகிறேன். அதில், சொல்1 என்ற சொல் வருகின்றது. சொல்1 என்ற சொல்லுக்கு ஆங்கிலச் சொல்லை அடைப்புக்குள் கொடுக்கக் கூடாது என்று சொல்வதால், சொல்1 என்ற சொல்லுக்கு கட்டு2 என்று இரண்டாவது கட்டுரை எழுதுகின்றேன். அதில் சொல்2 என்ற சொல் வருகின்றது. சொல்2 என்ற சொல்லுக்கு கட்டு3 என்ற கட்டுரை எழுத வேண்டும்.//  
இது சிக்கல் இல்லை. ஆங்கில விக்கிப்பீடியாவே இப்படித் தான் எழுதப்படுகிறது. இவ்வாறு தொடர்புடைய துறை சார் கட்டுரைகளை எழுதுவது வரவேற்கத்தக்கது.--இரவி (பேச்சு) 11:45, 31 மார்ச் 2015 (UTC)
:இதில் சிக்கல் என்னவென்றால், ஒரு கட்டுரை எழுத வேண்டுமானால், பல கட்டுரைகளை எழுதி முடிக்க வேண்டி இருக்கும். இது பெரும்பாலோரால் இயலாத காரியம்.
- கட்டுரை1 எழுத சொல்1 வேண்டும்.
- சொல்1 -ஐ விளக்க கட்டுரை2 வேண்டும்.
- கட்டுரை2 எழுத சொல்2 வேண்டும்.
- சொல்2 -ஐ விளக்க கட்டுரை3 வேண்டும்.
- கட்டுரை3 -ஐ விளக்க சொல்4 வேண்டும்.
- சொல்4 -ஐ விளக்க ...  
:இப்படியே போய்க்கொண்டு இருந்தால் கட்டுரை1-ஐ எழுதி முடிப்பது எளிதல்ல. அந்த அளவுக்குப் பலருக்குத் தேவையான புலமை இருக்குமா என்றும் தெரியவில்லை. ஆனால், ஆங்கிலச் சொற்களை அடைப்புக்குள் கொடுத்து நிறுத்திவிட்டால், யாரேனும் பின்னால் அதை விளக்கி மற்றொரு கட்டுரை எழுத ஏதுவாக இருக்கும். எடுத்துக் காட்டாக, வெப்ப மின்னிரைச்சல் என்று சொல்லி நிறுத்துவதை விட, வெப்ப மின்னிரைச்சல்(thermal noise) என்று சொல்லி நிறுத்துவது நல்லது. யாரேனும் பிறகு வெப்ப மின்னிரைச்சலை விளக்கி ஒரு கட்டுரை எழுத எளிதாக இருக்கும்.  
:இனி, தமிழ் நாட்டில் தமிழ்ப் பாட நூல்கள் தெளிவான விளக்கங்களோடு எழுதப் படுவதில்லை. பள்ளியில் நான் தமிழ் வழிப் படித்தேன். Paramesh1231 (பேச்சு) 14:02, 31 மார்ச் 2015 (UTC)  
Paramesh1231, கட்டுரைகளின் இறுதியில் கலைச்சொல் பட்டியல் என்ற தலைப்பில் ஆங்கிலச் சொற் பட்டியலைத் தாருங்கள். இப்போதைக்கு, இந்த ஏற்பாடு சரி வரும் என்று நினைக்கிறேன். இக்கலைச்சொற் பட்டியல்களில் இடம்பெறுகிற தலைப்புகள் குறித்து தனிக்கட்டுரைகள் உருவாக்கிய பிறகு, இந்தச் சொற் பட்டியல்களை எடுத்து விடலாம். இது ஏற்புடையதா? நிற்க ! அடுத்து வரும் பகுதியில் என் கருத்தைக் காணுங்கள். அடைப்புக்குறி விளக்கம் இல்லாமலேயே உங்கள் கட்டுரை நன்கு புரியும் நிலையிலேயே உள்ளது. மின்னிரைச்சல் என்றாலும் புரியும். வெப்பம் என்றாலும் புரியும். எனவே, வெப்ப மின்னிரைச்சல் என்பதற்குத் தனி அடைப்புக்குறி விளக்கம் தேவைப்படுமா என்பது ஐயமே. --இரவி (பேச்சு) 14:11, 31 மார்ச் 2015 (UTC)